**projektas**

**reg. Nr. T-87**

 **2. darbotvarkės klausimas**

**Pasvalio rajono savivaldybės taryba**

# sprendimas

**Dėl viešosios įstaigos Pasvalio ligoninės vadovo mėnesinės algos kintamosios dalies dydžio nustatymo**

2019 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos priežiūros įstaigų įstatymo 151 straipsnio 1 ir 6 dalimis, 152 straipsniu, Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašu, patvirtintu Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašo patvirtinimo“, atsižvelgdama į Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2018 metų siektinu reikšmių, patvirtintų Lietuvos Respublikos sveikatos apsaugos ministro 2018 m. gegužės 9 d. įsakymu Nr. V-554 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2018 metų siektinų reikšmių patvirtinimo“ (su visais aktualiais pakeitimais), ir atsižvelgdama į viešosios įstaigos Pasvalio ligoninės 2018 metų veiklos ataskaitą, patvirtintą Pasvalio rajono savivaldybės tarybos 2019 m. kovo 20 d. sprendimu Nr. T1-40 „Dėl viešosios įstaigos Pasvalio ligoninės 2018 metų finansinių ataskaitų rinkinio patvirtinimo ir pritarimo įstaigos veiklos ataskaitai“, Pasvalio rajono savivaldybės taryba nusprendžia:

1. Nustatyti nuo 2019 m. gegužės 1 d. iki 2020 m. balandžio 30 d. viešosios įstaigos Pasvalio ligoninės vyriausiajam gydytojui Rolandui Rastauskui \_\_\_\_ procentų dydžio mėnesinės algos kintamąją dalį.

2. Įgalioti Savivaldybės merą padaryti pakeitimus darbo sutartyje, vadovaujantis šio sprendimo 1 punktu.

3. Įpareigoti įstaigą taikyti šio sprendimo 1 punkte nurodytą kintamąją mėnesinės algos dalį nuo 2019 m. gegužės 1 d. iki 2020 m. balandžio 30 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja)

Dalia Vasiliūnienė

2019-04-11, tel. (8 451) 54 086

Suderinta DVS Nr. RTS-95

Pasvalio rajono savivaldybės tarybai

**AIŠKINAMASIS RAŠTAS**

 **DĖL viešosios įstaigos Pasvalio ligoninės vadovo mėnesinės algos kintamosios dalies dydžio nustatymo**

**2019-04-11**

Pasvalys

1. **Problemos esmė**

Sprendimo projektu siūloma nustatyti VšĮ Pasvalio ligoninės vyr. gydytojui Rolandui Rastauskui mėnesinės algos kintamosios dalies dydį.

Lietuvos Respublikos sveikatos priežiūros įstaigų įstatymo 151 straipsnio 1 punkte sakoma, kad sveikatos priežiūros viešųjų įstaigų vadovų mėnesinė alga susideda iš pastoviosios ir kintamosios algos dalių. Pastoviosios algos dydis nustatomas Lietuvos Respublikos sveikatos priežiūros įstaigų įstatymo nustatyta tvarka. Šio įstatymo 151 straipsnio 6 punktas nurodo, kad mėnesinės algos kintamosios dalies dydis priklauso nuo praėjusių kalendorinių metų įstaigos veiklos rezultatų ir nustatomas vieniems metams. Įstaigų veiklos rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašą tvirtina sveikatos apsaugos ministras. Visais atvejais mėnesinės algos kintamosios dalies dydis negali viršyti 40procentų vadovaujančiajam darbuotojui nustatytos mėnesinės algos pastoviosios dalies dydžio.

Vadovaudamasis šio įstatymo 151 straipsniu 1 dalimi, 2 dalies 1 punktu Savivaldybės meras 2018 m. rugsėjo 10 d. potvarkiu Nr. MK-20 „Dėl Rolando Rastausko skyrimo į pareigas“ 2 punktu nustatė, kad viešosios įstaigos Pasvalio ligoninės vyriausiajam gydytojui Rolandui Rastauskui mėnesinės algos pastovioji dalis apskaičiuojama taikant koeficientą (valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) baziniais dydžiais), nustatytą Lietuvos nacionalinės sveikatos sistemos rajono lygmens viešųjų įstaigų vadovams Lietuvos Respublikos sveikatos priežiūros įstaigų įstatymu. VšĮ Pasvalio ligoninė yra rajono lygmens ir įstaigos vadovui taikomas koeficientas 12 (132,5 Eur x 12), pastovioji mėnesinės algos dalis 1 590 Eur.

Vadovaudamasi Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašu, patvirtintu Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašo patvirtinimo“, (toliau – Aprašas), sprendimas dėl VšĮ Pasvalio ligoninės vadovo algos kintamosios dalies turi būti priimamas įvertinant įstaigos praėjusių metų veiklos rezultatų vertinimo rodiklių siektinų reikšmių įgyvendinimą, kurių įgyvendinimo rodikliai pateikti VšĮ Pasvalio ligoninės 2018 metų veiklos ataskaitoje (patikslinta 2019 m. balandžio 15 d. raštu Nr. R3-220 „Dėl siektinų rodiklių).

Vadovaujantis anksčiau minėtu Aprašu, įvertinama, ar LNSS viešoji įstaiga praėjusiais metais pasiekė Lietuvos Respublikos sveikatos apsaugos ministro įstaigų grupei, kuriai priklauso LNSS viešoji įstaiga, patvirtintas LNSS viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių siektinas reikšmes (toliau – siektina reikšmė), ir nustatomas kiekvieno Lietuvos Respublikos sveikatos priežiūros įstaigų įstatymo (toliau – Įstatymas) 152 straipsnio 1 ir 2 dalyse nurodyto rodiklio (toliau – rodiklis) siektinos reikšmės įvykdymo vertinimo balas.

Balai sudedami ir nustatoma vadovaujančio darbuotojo mėnesinės algos kintamoji dalis:

|  |  |
| --- | --- |
| Mėnesinės algos kintamoji dalis, mėnesinės algos pastoviosios dalies dydžio procentai  | Rajonų ir regionų lygmens Lietuvos nacionalinės sveikatos sistemos (toliau – LNSS) viešųjų įstaigų(turinčių kompiuterinės tomografijos aparatą) balai |
| 5 | Iki 4 |
| 6 | 5–9 |
| 7 | 10–14 |
| 8 | 15–19 |
| 9 | 20–24 |
| 10 | 25–29 |
| 20 | 30–49 |
| 30 | 50–69 |
| 40 | 70–90 |

Viešųjų įstaigų vadovams gali būti nustatyta ne didesnė nei **40 procentų** mėnesinės algos kintamoji dalis, jei praėjusių metų įstaigos veiklos finansiniai rezultatai yra teigiami. VšĮ Pasvalio ligoninė 2018 metus baigė turėdama teigiamą finansinį rezultatą +4 360 Eur.

Įstaigos veiklos užduočių įgyvendinimas už 2018 m., pagal Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2018 metų siektinas reikšmes, patvirtintas Lietuvos Respublikos sveikatos apsaugos ministro 2018 m. gegužės 9 d. įsakymu Nr. V-554, pateikiamas pridedamoje lentelėje.

**2. Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo įgyvendinimui bus naudojamos Privalomojo sveikatos draudimo lėšos.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**6. Sprendimo projekto iniciatoriai**

Socialinės paramos ir sveikatos skyriaus vyriausioji specialistė (Savivaldybės gydytoja).

**7. Sprendimo projekto rengimo metu gauti specialistų vertinimai ir išvados**

Nėra.

PRIDEDAMA. VšĮ Pasvalio ligoninės raštas.

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė

**LIETUVOS NACIONALINĖS SVEIKATOS SISTEMOS VIEŠŲJŲ IR BIUDŽETINIŲ ĮSTAIGŲ, TEIKIANČIŲ ASMENS SVEIKATOS PRIEŽIŪROS PASLAUGAS, VEIKLOS REZULTATŲ VERTINIMO RODIKLIŲ 2018 METŲ SIEKTINOS REIKŠMĖS**

|  |  |  |  |  |
| --- | --- | --- | --- | --- |
| **Eil. Nr.** | **Veiklos rezultatų vertinimo rodikliai (toliau – rodiklis)** | **Rajonų ir regionų lygmens Lietuvos nacionalinės sveikatos sistemos (toliau – LNSS) viešosios įstaigos\*\** **(siektina reikšmė)** | **Pasiekti rezultatai 2018 m.****VšĮ Pasvalio ligoninė** | **Vertinimas balais** |
| **I Veiklos finansinių rezultatų vertinimo rodikliai:** |  |
| 1. | **Įstaigos praėjusių metų veiklos rezultatų ataskaitoje nurodytas pajamų ir sąnaudų skirtumas (grynasis perviršis ar deficitas)** | Būti nenuostolingai | Perviršis 4 360 Eur. | 10 |
| 2. | **Įstaigos sąnaudų darbo užmokesčiui dalis**  | Panaudoti darbo užmokesčio fondui didinti gautas tikslines lėšas sveikatos priežiūros specialistų, teikiančių asmens sveikatos priežiūros paslaugas, darbo užmokesčiui kelti vidutiniškai 20 proc., prioritetą teikiant mažiausiai uždirbantiems specialistams.Racionaliai naudoti darbo užmokesčiui skirtas lėšas, neviršijant patvirtinto darbo užmokesčio normatyvo (60 proc.) | Padidintas darbo užmokestis sveikatos priežiūros specialistams vidutiniškai 16,5 proc. (siektinos reikšmės įvykdymas 82,5 proc.)Įstaigos sąnaudų darbo užmokesčiui dalis 57,7 proc. | 10 |
| 3. | **Įstaigos sąnaudų valdymo išlaidoms dalis**  | Įstaigos sąnaudų valdymo išlaidoms dalis ne daugiau kaip 1,87 proc. | 1,85 | 10 |
| 4. | **Įstaigos finansinių įsipareigojimų dalis nuo metinio įstaigos biudžeto** | Absoliutaus likvidumo rodiklis – nuo 0,5 iki 1 | 0,85 | 10 |
| **II Veiklos rezultatų vertinimo rodikliai:** |  |
| 1. | **Įstaigoje taikomos kovos su korupcija priemonės, numatytos sveikatos apsaugos ministro tvirtinamoje Sveikatos priežiūros srities korupcijos prevencijos programoje** | Suteiktas Skaidrios asmens sveikatos priežiūros įstaigos vardas | Korupcijos indeksas 129, Įstaiga atitinka Skaidrios asmens sveikatos priežiūros įstaigos vardo suteikimo kriterijus | 10 |
| 2. | **Konsoliduotų viešųjų pirkimų skaičius** | Ne mažiau kaip 1 | Nebuvo | 0 |
| 3. | **Informacinių technologijų diegimo ir plėtros lygis (pacientų elektroninės registracijos sistema, įstaigos interneto svetainės išsamumas, darbuotojų darbo krūvio apskaita, įstaigos dalyvavimo elektroninėje sveikatos sistemoje mastas):**  | Ne mažiau kaip 50 proc. visų kompensuojamųjų vaistų ir medicinos pagalbos priemonių (toliau – MPP) receptų yra elektroniniai | Iš viso receptų: 4459, iš jų elektroninių: 1738 (39 proc.)(siektinos reikšmės įvykdymas 78 proc.) | 8 |
| 4. | **Vidutinė hospitalizuotų pacientų gydymo trukmė įstaigoje pagal sveikatos apsaugos ministro nustatytas paslaugų grupes (taikoma tik antrinio ir tretinio lygio asmens sveikatos priežiūros paslaugas teikiančioms įstaigoms)**  | Vidutinė chirurgijos paslaugų grupės gydymo trukmė – 7,4 dienos | 6 | 10 | 3,33 |
| Vidutinė terapijos paslaugų grupės gydymo trukmė – 6,5 dienos | 10,9 | 0 |
| Vidutinė psichiatrijos paslaugų grupės gydymo trukmė – 18,9 dienos | 35,5 | 0 |
| 5. | **Lovos užimtumo rodiklis įstaigoje pagal sveikatos apsaugos ministro nustatytas paslaugų grupes (taikoma tik antrinio ir tretinio lygio asmens sveikatos priežiūros paslaugas teikiančioms įstaigoms)** | Aktyvaus gydymo – 300 d. / 82,2 proc. | 352,9 d. / 96,4 proc. | 10 |
| 6. | **Įstaigoje iš Privalomojo sveikatos draudimo fondo biudžeto lėšų apmokėtų brangiųjų tyrimų ir procedūrų, kurių stebėsena atliekama, skaičius, medicinos priemonių, kuriomis atlikti brangieji tyrimai ir procedūros, panaudojimo efektyvumas (taikoma tik antrinio ir tretinio lygio asmens sveikatos priežiūros paslaugas teikiančioms įstaigoms)** | Ne mažiau kaip 30 kompiuterinės tomografijos tyrimų per vieną darbo dieną vienu kompiuterinės tomografijos aparatu | 8(siektinos reikšmės įvykdymas 27 proc.) | 4 |
| Iš viso balų | **75,33** |

Įvertinta vadovaujantis Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašu, patvirtintu Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašo patvirtinimo“.